Consulteu les bases i annexos de la convocatòria.
El termini per presentar la sol·licitud de participació és de 20 dies hàbils a comptar de l'endemà de la publicació d'aquesta convocatòria al DOGC, és a dir del dilluns 14 de gener i fins a les 23.59 h del divendres 8 de febrer de 2019, tots dos inclosos.
No cal aportar cap document addicional a la sol·licitud de participació.
La presentació de la sol·licitud de participació en aquesta convocatòria comporta l'autorització perquè l'òrgan convocant, mitjançant la Plataforma d'integració i col·laboració administrativa (PICA) i en nom de la persona participant, faci la consulta de les dades del document d'identificació, de les dades del Registre Central de Penats i dels documents que permeten, si escau, l'exempció o bonificació de la taxa d'inscripció.
No obstant això, la persona participant pot fer constar, a l'apartat corresponent de la sol·licitud de participació, l'oposició expressa a la consulta i comprovació de les dades i dels documents esmentats anteriorment.
En aquest cas, haurà d'aportar, dins el termini de presentació de sol·licituds de participació, fotocòpia compulsada del document d'identificació (DNI/NIE) i, en el cas d'haver sol·licitat l'exempció o la bonificació de la taxa d'inscripció, la documentació que acrediti les condicions per poder gaudir-ne.
A més, quan el tribunal qualificador ho requereixi, també haurà de presentar el certificat d'antecedents penals del Registre Central de Penats.
Les persones participants han de complir els requisits establerts a la base 2.1 de la convocatòria, que són els següents:
Per a l'admissió en aquesta convocatòria, els participants han de posseir tots els requisits el dia de finalització del termini de presentació de sol·licituds, excepte l'especificat a la base 2.1 j) de la convocatòria.
El requisit de la base 2.1 j) s'ha de complir dins del termini de presentació de la documentació acreditativa dels requisits, previst a la base 6.2.2 de la convocatòria, termini que es farà públic en el moment de publicar la relació de persones convocades a la fase de formació.
En tots els casos, aquests requisits s'han de mantenir fins a la presa de possessió com a funcionaris/àries de carrera.
Import de la taxa si es presenta la sol·licitud de forma telemàtica:
El pagament de la taxa s'ha de fer efectiu dins el termini de presentació de sol·licituds de participació.
Import de la taxa si es presenta la sol·licitud de forma presencial:
Normes comunes al pagament de la taxa
El pagament de la taxa d'inscripció a l'entitat bancària no substitueix el tràmit de presentació de la sol·licitud de participació.
La manca de pagament, el pagament incomplet de la taxa d'inscripció o la no-acreditació de l'exempció o de la bonificació de la taxa d'inscripció comporten l'exclusió de la persona participant de la convocatòria.
No és procedent la devolució de la taxa d'inscripció en els supòsits d'exclusió de la convocatòria per una causa imputable a la persona participant.
Exempció de la taxa d'inscripció
Estan exemptes de fer el pagament de la taxa d'inscripció les persones participants que, dins el termini de presentació de sol·licituds de participació, estiguin inscrites com a desocupades i no percebin cap prestació econòmica per aquest concepte.
A l'efecte de gaudir d'aquesta exempció, les persones participants han de marcar a la sol·licitud de participació el requadre "atur sense cap prestació econòmica".
Si la persona participant s'oposa a la consulta d'aquestes dades per part de la Direcció General de la Policia o si la Direcció General de la Policia no pot verificar aquestes dades perquè no estan gestionades per organismes de la Generalitat de Catalunya, ha de presentar, als llocs indicats com a punts de tramitació presencial, dins el termini de presentació de sol·licituds de participació, la documentació justificativa corresponent.
Bonificació de la taxa d'inscripció
A l'efecte de gaudir de les possibles bonificacions, les persones participants han de marcar a la sol·licitud de participació els requadres corresponents de bonificació de la taxa d'inscripció i indicar el número de títol i la data final de validesa perquè la Direcció General de la Policia verifiqui les dades que acreditin la bonificació.
Si la persona participant s'oposa a la consulta esmentada o si la Direcció General de la Policia no pot verificar aquestes dades perquè no estan gestionades per organismes de la Generalitat de Catalunya, ha de presentar, als llocs indicats com a punts de tramitació presencial, dins el termini de presentació de sol·licituds de participació, fotocòpia compulsada de la documentació que acrediti el dret a gaudir de la bonificació de la taxa d'inscripció.
Informació sobre el procés selectiu
L'ordre d'actuació de les persones participants en les proves de la fase d'oposició s'inicia per la primera persona participant el primer cognom de la qual comenci per la lletra "Y".
La data, l'hora i el lloc de realització de la segona prova i següents, els determinarà el tribunal qualificador i es publicaran juntament amb els resultats de la prova anterior.
Les persones participants, per realitzar les proves de la fase d'oposició, s'han d'identificar mitjançant la presentació del DNI, del passaport o del permís de conduir, originals, i la seva presentació podrà ser exigida pel tribunal qualificador en tot moment.
La manca de presentació d'aquesta documentació comporta l'exclusió automàtica de la persona participant de la convocatòria.
Per a cadascuna de les proves es farà una única crida.
Les persones participants que no compareguin a la crida del tribunal qualificador per a la realització de les proves en el lloc, la data i l'hora assenyalats seran excloses automàticament de la convocatòria.
Per a les proves que consten de diversos exercicis o subproves, l'absència o retard suposarà l'exclusió automàtica de la convocatòria.
El sistema de selecció de la convocatòria és el d'oposició lliure.
La convocatòria consta de 3 fases:
Proves selectives, obligatòries i eliminatòries
Coneixements i tests psicotècnics.
Consisteix en la realització de les subproves següents:
a) Subprova de coneixements: consisteix a respondre un qüestionari tipus test de 30 preguntes sobre el contingut del temari publicat al DOGC núm. 7382.
b) Subprova aptitudinal: consisteix en la realització de tests adreçats a avaluar els processos de raonament i les aptituds intel·lectuals de la persona aspirant.
c) Subprova de personalitat: consisteix en la realització d'un test orientat a avaluar els trets de la personalitat de la persona participant, així com la seva adaptació personal i social.
Prova d'adequació psicoprofessional
La prova d'adequació psicoprofessional consisteix en la realització d'un test psicotècnic i d'una entrevista orientats a avaluar l'adequació de les característiques de la persona participant en relació amb les funcions a desenvolupar.
Coneixements de llengua catalana.
Comprovació de les dades antropomètriques
La comprovació de les dades antropomètriques es farà de forma independent durant la realització de la prova física.
Comprovació de les causes d'exclusió mèdica
Consisteix en la realització de les proves mèdiques necessàries per comprovar que les persones participants no estan incloses en cap de les causes d'exclusió mèdica indicades a l'annex 3 de la convocatòria.
La comprovació de tatuatges es farà de manera independent durant la realització de la comprovació de les causes d'exclusió mèdica.
Comportarà l'exclusió de la convocatòria el fet de tenir tatuatges que compleixin alguna de les característiques descrites a la base 6.1.7 de la convocatòria.
Seran convocades a la realització de la fase de formació les persones que hagin estat aptes a la fase d'oposició.
Si han estat aptes a la fase d'oposició més de 800 persones, el tribunal qualificador confeccionarà una llista amb totes les persones aptes a la fase d'oposició de més a menys puntuació i seran convocades a la fase de formació les 800 persones millor classificades.
Les persones convocades per realitzar la fase de formació hauran de presentar la documentació que s'indica a continuació, dirigida al tribunal qualificador de la convocatòria, en qualsevol dels llocs indicats com a punts de tramitació presencial, en el termini de 20 dies hàbils, que es determinarà i es farà públic amb la publicació de la llista de persones convocades a la realització de la fase de formació:
Les persones que no presentin la documentació indicada dins el termini establert i les que no compleixin algun dels requisits no podran ser nomenades aspirants alumnes, seran excloses de la convocatòria i les seves actuacions quedaran anul·lades, sens perjudici de les responsabilitats en què hagin pogut incórrer.
Si una de les persones proposades per a la realització de la fase de formació és declarada exclosa de la convocatòria, el tribunal qualificador proposarà per realitzar la fase de formació la persona participant següent de la llista prevista de persones aptes a la fase d'oposició.
La fase de formació consisteix en la superació d'un curs selectiu de formació bàsica per a policies d'una durada no superior a 1.350 hores.
En aquest curs s'avaluen les competències tècniques (coneixements i procediments) i les competències clau (valors i actituds) determinades per l'Institut de Seguretat Pública de Catalunya.
Seran convocades a la realització de la fase de pràctiques les persones que hagin estat aptes a la fase de formació.
Si han estat aptes a la fase de formació més de 750 persones, el tribunal qualificador confeccionarà una llista amb totes les persones aptes a la fase de formació de més a menys puntuació i seran convocades a la fase de pràctiques les 750 persones millor classificades.
Les persones que accedeixin a aquesta fase realitzaran unes pràctiques de caràcter selectiu i obligatori, d'un mínim de 12 mesos de durada, dividides en períodes avaluables de 3 mesos, que tindran cadascun d'ells també caràcter selectiu.
Aquestes pràctiques es faran prestant servei efectiu en un lloc de treball determinat per la Direcció General de la Policia, idoni per obtenir el nivell de professionalització i formació integral de la persona aspirant en pràctiques.
La sol·licitud de participació es pot tramitar per internet o presencialment.
La sol·licitud de participació s'ha de tramitar a través de la plataforma Tràmits Gencat, accedint a l'adreça http://web.gencat.cat/ca/tramits, mitjançant el formulari habilitat a l'efecte i seguint les instruccions que proporciona la mateixa aplicació.
Les sol·licituds de participació enviades per aquest portal queden registrades automàticament en el Registre general electrònic.
Un cop finalitzat el termini de presentació de sol·licituds de participació, el secretari general del Departament d'Interior, en el termini màxim d'1 mes, aprovarà la llista provisional de persones participants admeses i excloses a la convocatòria, amb indicació dels motius d'exclusió, i el lloc on han sol·licitat realitzar les proves, en el cas que el tribunal qualificador acordi la descentralització d'alguna o algunes de les proves, mitjançant una resolució que es publicarà al Diari Oficial de la Generalitat de Catalunya.
En aquesta resolució també s'indicaran els llocs on s'exposarà la llista esmentada.
Les persones participants disposen d'un termini de 10 dies hàbils, a comptar de l'endemà de la data de publicació de la llista provisional de persones participants admeses i excloses, per formular les al·legacions que considerin pertinents adreçades a esmenar els defectes que s'hagin pogut produir en la llista esmentada o per aportar la documentació requerida per la convocatòria.
En el cas que les persones participants excloses no esmenin dins d'aquest termini els defectes que se'ls imputen o no aportin la documentació preceptiva que n'hagi motivat l'exclusió, es considerarà que desisteixen de la seva sol·licitud de participació.
En tot cas, i a fi d'evitar errors, les persones participants han de comprovar a la llista provisional de persones participants admeses i excloses a la convocatòria, fefaentment, no només que no figuren com a excloses, sinó que, a més, consten com a admeses.
En el cas que una persona participant no aparegui a la llista provisional de persones participants admeses i excloses, a l'hora de formular la reclamació corresponent ha d'adjuntar una còpia de la sol·licitud de participació registrada.
Transcorreguts 15 dies des de la finalització del termini per presentar al·legacions a les llistes provisionals, el secretari general del Departament d'Interior, mitjançant una resolució que es publicarà al DOGC, aprovarà la llista definitiva de persones participants admeses i excloses a la convocatòria, amb indicació dels motius d'exclusió, i el lloc on han sol·licitat realitzar les proves en el cas que el tribunal qualificador acordi la descentralització d'alguna o algunes de les proves.
En aquesta resolució, també s'hi indicarà la data, l'hora i el lloc de realització de la primera prova de la fase d'oposició, i els llocs on s'exposarà la llista esmentada.
Amb la publicació de la llista definitiva s'estimaran o desestimaran les al·legacions presentades a la llista provisional de persones admeses i excloses.
Amb la publicació en el DOGC de les resolucions esmentades i l'exposició de les llistes en els llocs que s'indiquin a les mateixes resolucions es considera realitzada la notificació oportuna a les persones interessades i s'inicia el còmput dels terminis als efectes de possibles reclamacions o recursos.